Document ID: /roh_data/filtered/swiss_laws_in_ROHinterleaved.jsonl.gz/29006

This text was translated from IT into Rumantsch Grischun.

Le autorità informano il pubblico oggettivamente sulla protezione dell’ambiente e lo stato del carico inquinante; in particolare:a. pubblicano le rilevazioni sul carico inquinante e l’esito delle misure prese in virtù della presente legge (art. 44);b. dopo aver sentito gli interessati, possono pubblicare, per quanto siano d’interesse generale:1. i risultati delle valutazioni della conformità degli impianti fabbricati in serie (art. 40),2. i risultati del controllo di impianti,3. le informazioni secondo l’articolo 46. Sono fatti salvi interessi preponderanti pubblici o privati che esigono l’osservanza del segreto; il segreto di fabbricazione e d’affari è in ogni caso protetto. I servizi della protezione dell’ambiente prestano consulenza alle autorità e ai privati. Informano la popolazione su quale debba essere un comportamento rispettoso dell’ambiente e raccomandano misure atte a ridurre il carico inquinante. Se possibile, le informazioni ambientali sono messe a disposizione come dati digitali aperti.

Las autoritads infurmeschan la publicitad en moda adequata davart la protecziun da l’ambient e davart il stadi da la contaminaziun e la grevezza da l’ambient; en spezial:a. publitgeschan ellas las retschertgas davart la contaminaziun u la grevezza da l’ambient e davart il success da las mesiras prendidas sin basa da questa lescha (art. 44);b. pon ellas – suenter avair consultà las parts pertutgadas – publitgar il suandant, sche quai è d’in interess general:1. ils resultats da la valitaziun da la confurmitad da stabiliments producids en seria (art. 40),2. ils resultats da la controlla da stabiliments,3. las infurmaziuns tenor l’artitgel 46. Resalvads restan interess privats e publics predominants da mantegnair il secret; il secret da fabricaziun e da fatschenta resta en mintga cas garantì. Ils posts spezialisads per la protecziun da l’ambient cusseglian autoritads e persunas privatas. Els infurmeschan la populaziun davart in cumportament che respecta l’ambient e recumondan mesiras per reducir la contaminaziun u la grevezza da l’ambient. Las infurmaziuns davart l’ambient ston sche pussaivel vegnir messas a disposiziun sco unitads da datas digitalas avertas.